**Ének-zene**

**Tovább haladási feltételek**

1. **évfolyam**

**Félév**

**Énekes anyag**

Hibátlanul el tudja mondani és ritmizálni a tanult népi mondókákat, elénekelni a tanult gyermek és népi gyermekjátékdalokat. A dalok éneklését egyenletes mozgásokkal tudja kísérni.

**Zenehallgatás**

Felismeri a vokális és hangszeres zenét, a meghallgatott zeneműveket, a tanult hangszíneket (gyermek, női és férfi énekhangszínek) és hangszereket (zongora, fuvola).

**Improvizáció**

Képes egyszerű ritmus és dallami variációk önálló visszaadására, változatos előadására.

**Zenei írás, olvasás**

Meg tudja különböztetni a mérőt a ritmustól. A tanult ritmikai és dallami elemek (egyenletes lüktetés, motívumhangsúly, negyed és páros nyolcad jele) pontos alkalmazása. Ismeri a tanult dallamhangok nevét és kézjelét (szó-mi). Képes hangoztatni a tanult dallamelemeket.

Rendezett a füzetvezetése.

**Év vége**

**Énekes anyag**

Emlékezetből el tudja énekelni a tanult (legalább 20) gyermek és népi gyermekjátékdalokat jó testtartással, helyes légzéssel, megfelelő tempóban. A dalok éneklését egyenletes mozgásokkal tudja kísérni.

**Zenehallgatás**

Felismeri a meghallgatott zeneműveket az adott szempontok alapján. Felismeri és megkülönbözteti a gyermekkar és a vegyeskar hangzását. Felismeri a zongora, fuvola, hegedű, dob hangját. Felismeri a különböző hangulatokat.

**Improvizáció**

Képes egyszerű ritmus és dallami variációk alkotására, önálló visszaadására, változatos előadására.

**Zenei írás, olvasás**

A tanult egyszerű ritmikai és dallami elemek (egyenletes lüktetés, motívum hangsúly, ütemhangsúly, kettes ütem, negyed és szünet jele, páros nyolcad jele, ütemvonal, záróvonal, ismétlőjel) pontos alkalmazása. Képes egyszerű kottában tájékozódni.

Ismeri a tanult dallamhangok nevét és kézjelét (lá- szó-mi). Képes hangoztatni a tanult dallamelemeket.

Rendezett a füzetvezetése.

**2. évfolyam**

**Félév**

**Énekes anyag**

Emlékezetből el tudja énekelni pontos ritmusban, megfelelő tempóban, a tanult műdalokat és népi gyermekdalokat, valamint a rokon népek megismert dalait. Felismeri az őszi, téli népszokásokat és el tudja énekelni a hozzájuk fűződő szokásdalokat.

**Zenehallgatás**

Felismeri, és érdeklődéssel hallgatja a bemutatott zeneműveket. Felismeri és megkülönbözteti a gyermekkar és a vegyeskar hangzását. Felismeri a zongora, fuvola, hegedű, dob hangját.

**Improvizáció**

Vállalkozik ritmusrögtönzésre, önálló ritmuskísérletre, gyermekjátékok előadására.

**Zenei írás, olvasás**

A tanult hangok (félértékű hang és szünete) hosszúságának felismerése.

Ismeri az újonnan tanult dallamhang (dó) nevét és kézjelét. Képes hangoztatni a tanult dallamelemeket. Képes egyszerű kottában tájékozódni. Tud egyszerű dallamfordulatok kottázni, dalrészleteket olvasni.

Rendezett a füzetvezetése.

**Év vége**

**Énekes anyag**

Emlékezetből el tudja énekelni jó testtartással, helyes légzéssel, pontos ritmusban, helyes zenei hangsúllyal, a tanult dalokat (legalább 20) a dalok hangulatának megfelelő előadásmódban. A tanult dalokat tanári segítséggel szolmizálva énekli, kézjelekkel mutatja. A tanult dalok, zenei részletek éneklésekor tudja változtatni hangerejét a zenei kifejezésnek megfelelően. Tud különböző hangszíneket, ellentétes dinamikaiszinteket hallás után megfigyelni, reprodukálni. Felismeri a tavaszi népszokásokat és el tudja énekelni a hozzájuk fűződő szokásdalokat.

**Zenehallgatás**

Felismeri, és érdeklődéssel hallgatja a bemutatott zeneműveket. A hallott zenét adott szempontok alapján megfigyeli és ezekről tanári kérdések segítségével beszámol. Felismeri az újonnan megismert hangszert (fagott), zenei együtteseket (gyermekkar, vonós-fúvós zenekar). Meg tudja különböztetni a szólóhangszer hangzását a zenekari hangzástól.

**Improvizáció**

Vállalkozik ritmusrögtönzésre, önálló ritmuskísérletre, zenei kérdés-felelet improvizálására, gyermekjátékok előadására.

**Zenei írás, olvasás**

A tanult ritmusértékek (félértékű hang és szünete) hosszúságának felismerése, hangzás után képes önálló lejegyzésére.

Ismeri az újonnan tanult dallamhangok (dó, ré, alsó lá) nevét és kézjelét. Képes egyszerű kottában tájékozódni. Képes hangoztatni a tanult dallamelemeket.

Tud leírni egyszerű dallamfordulatokat a tanult dallamhangokkal.

Rendezett a füzetvezetése.

**3.évfolyam**

**Félév**

**Énekes anyag**

Tanult gyermekdalok, népi gyermekdalok, népdalok, műdalok zeneileg hibátlan éneklése értelmes szövegkezeléssel, törekszik a tiszta intonációra. Aktívan vesz részt a tanult dalokhoz kapcsolódó játékokban, táncokban, dramatikus játékok előadásában.

**Zenehallgatás**

Felismeri, és érdeklődéssel hallgatja a bemutatott zeneműveket. Felismeri a hangszíneket (gyermekkórus, nőikar, férfikar). Hangszerek felismerése hallás után (hegedű, cselló). A hallgatott zeneműveket felismeri.

**Improvizáció**

Önállóan vesz részt zenei improvizációkban, népi gyermekjátékdalokban, dramatikus játékokban. Vállalkozik zenei kérdés-felelet improvizálására, gyermekjátékok ötletes előadására.

**Zenei ismeretek**

Tudjon ismert dalokat szolmizálni, biztos legyen a tanult ritmusértékek és ritmusképletek felismerésében, megszólaltatásában, ismeri a 4/4-es ütemet (önálló nyolcad és szünetjele, szinkópa, az egészérték és szünetjele, alsó szó).

Rendezett a füzetvezetése.

**Év vége**

**Énekes anyag**

A tanult dalok (legalább 40) zeneileg hibátlan, élményszerű éneklése, hibátlan szövegkezeléssel. Részt tud venni kánonok és kétszólamú dalok éneklésében. Felismeri és meg tudja különböztetni a tavaszi szokásokat és a hozzájuk kapcsolódó dalokat.

**Zenehallgatás**

A kórustípusokat (gyerekkórus, nőikar, férfikar, vegyes kar) hallás után megnevezi. Hangszereket felismer hallás után (kürt, üstdob). A hallgatott zeneműveket felismeri.

**Improvizáció**

Önállóan és alkotó módon vesz részt a népi gyermek és dramatikus játékokban, zenei improvizációkban. Vállalkozik ritmusrögtönzésre, önálló ritmuskísérletre, mondókák alkotására, zenei kérdés-felelet improvizálására.

**Zenei ismeretek**

Tudjon ismert dalokat szolmizálni, legyen biztos a tanult ritmusértékek és ritmusképletek felismerésében, megszólaltatásában (felső dó, 4-es ütem, szikópa). Ismeri a 4/4-es ütemet. Megismeri, énekli és alkalmazza a felső dó, alsó lá és alsó szó hangokat. Tudjon önállóan dalrészleteket olvasni és kottába írni.

Rendezett a füzetvezetése.

**4. évfolyam**

**Félév**

**Énekes anyag**

Emlékezetből tisztán, helyes légzéssel, értelmezéssel, helyes artikulációval tudjon énekelni a dalok hangulatának megfelelő előadásmódban, törekedjen a tiszta intonációra. A tanult dalokhoz kapcsolódó játékokban, táncokban, dramatizált előadásokban aktívan részt vesz. Ismeri a tanult magyar népdalokhoz tartozó őszi, téli népszokásokat.

**Zenehallgatás**

Valamennyi meghallgatott zeneművet, népdalfeldolgozást felismer. Meg tudja nevezni a többször meghallgatott művek szerzőjét. A vegyes kar szólamait felismerni, meg tudja nevezni. Hangszerismeretei bővülnek a cselló és a klarinét felismerésével.

**Improvizáció**

Önállóan, alkotó módon vesz részt népi és dramatikus játékokban, ritmus és dallam variációkban.

**Zenei ismeretek**

Tudjon ismert dalokat szolmizálni, biztos legyen a tanult ritmusértékek és ritmusképletek felismerésében, megszólaltatásában (pontozott fél és szünetjele, nyújtott és éles ritmus,3-mas ütem, fá, ti hangok). Ismeri a ¾-es ütemet, valamint a pontozott félértékű kottát. Tudjon önállóan dalrészleteket olvasni és kottába írni.

Rendezett a füzetvezetése.

**Év vége**

**Énekes anyag**

Emlékezetből el tudja énekelni jó testtartással, helyes légzéssel, pontos ritmusban, helyes zenei hangsúllyal, a tanult dalokat (legalább 40) a dalok hangulatának megfelelő előadásmódban, különböző dinamikai szinteken. Emlékezetből énekli a Himnuszt. Ismeri a tanult magyar népdalokhoz tartozó népszokásokat. Aktívan vesz részt egyszerű kétszólamú művek hibátlan éneklésében.

**Zenehallgatás**

Ismerje fel a fokozatos halkítást, erősítést a zenei példákon. Felismer több, a mindennapokhoz, továbbá alkalmakhoz, ünnepekhez, jeles napokhoz fűződő zenei részletet. Hangszerismeretei bővülnek a fuvola, oboa, klarinét, trombita felismerésével.

**Improvizáció**

Vállalkozik ritmusrögtönzésre, önálló ritmuskísérletre, gyermekjátékok előadására. Önállóan részt vesz ritmus és dallamvariációk alkotásában (max. 8 ütem).

**Zenei ismeretek**

Tudjon ismert dalokat szolmizálni, biztos legyen a tanult ritmusértékek és ritmusképletek felismerésében és megszólaltatásában (szinkópa, nyújtott és éles ritmus). Ritmizálva szólaltat meg mondókákat, gyermekverseket. Jártas legyen a magyar népdalok sorszerkezetének felírásában. Tudjon önállóan dalrészleteket olvasni és kottába írni. Megkülönbözteti a páros és páratlan lüktetést. Pentaton és hétfokú dalokat tanári segítséggel szolmizálva énekel, kézjelekkel mutatja.

Rendezett a füzetvezetése.